Document ID: /roh_data/filtered/fineweb-2-filterrobots_roh.jsonl.gz/20889

La notg dals 14 sin ils 15 d'avrigl 2012 èsi stà 100 onns che la Titanic è sfundrada. Sin il viadi a New York è ella collidada cun il culm da glatsch e sfundrada, passa milli persunas èn mortas.
Ils constructurs da la Titanic avevan inventà in sistem che dueva impedir ch'in bastiment pudess sfundrar. Uschia è ella vegnida celebrada, da lezzas uras, sco grond success tecnic. In sistem che ha lura tuttina betg pudì impedir la catastrofa. Tuttina fascinescha la Titanic anc 100 onns pli tard. Forsa pervia ch'ins aveva il sentiment d'avair construì in bastiment nunsfundrabel.
Titanic 2.0
In milliardari da l'Australia vul uss bajegiar la Titanic 2.0 – il pli enconuschent bastiment ch'i ha insumma dà fin uss.